18. ΚΑΝΟΝΙΣΤΙΚΟΝ ΔΙΑΤΑΓΜΑ της 28 Ιαν./7 Αυγ. 1942 Περί εκτελέσεως του υπ' αριθ. 2280/1940 Α. Νόμου "περί τροποποιήσεως και συμπληρώσεως των περί ιθαγενείας διατάξεων". Άρθρ.1-2.(Κατηργήθησαν δια του άρθρ. 5 Β.Δ. 339/1965, κατωτ. αριθ. 27). Άρθρ.3.-1.Οι υπαγόμενοι εις το άρθρ. 7 του Νόμου, οίτινες θεωρούνται ως ουδέποτε αποκτήσαντες την Ελληνικήν ιθαγένειαν, θέλουσι διαγραφή εκ των μητρώων αρρένων κατά τας ισχυούσας περί διαγραφής των αλλοδαπών διατάξεις. 2.Προς τούτο οι αρμόδιοι Νομάρχαι θέλουσι καταρτίσει πίνακας των εγγεγραμμένων εις τα μητρώα αρρένων της περιφερείας των, μη περιλαμβανομένων εν αυτοίς των εκπληρωσάντων πλήρη και πραγματικήν στρατιωτικήν υποχρέωσιν. Οι πίνακες ούτοι υποβληθήσονται εις το επί των Εσωτερικών Υπουργείον δια την περαιτέρω ενέργειαν. 3.Οι εκπληρώσαντες πλήρη και πραγματικήν στρατιωτικήν υποχρέωσιν ή υπηρετούντες νυν επί τούτω εις τας τάξεις του στρατού θέλουσι κληθή υπό των Νομαρχών να υποβάλωσι τα απαιτούμενα στοιχεία, όπως παραμείνωσιν εγγεγραμμένοι εις τα μητρώα. 